**Csorvás Város Polgármesterétől**

5920 Csorvás, Rákóczi u. 17.

Tel: 66/258-001

**ELŐTERJESZTÉS**

**A 2018. évi közfoglalkoztatás eredményeinek értékelése,**

**előterjesztés a 2019. évi közfoglalkoztatási programokról**

**Tisztelt Képviselő-testület!**

2018-ben a Békés Megyei Kormányhivatal Foglalkoztatási Osztálya segítségével 115 fő közfoglalkoztatott foglalkoztatására kaptunk lehetőséget, hosszabb időtartamú közfoglalkoztatás keretében. Ehhez a támogatói döntés értelmében 155.312.439.-Ft támogatást kaptunk, melyből bér- és járulék költségekre 129.494.772,-Ft-ot, dologi költségekre pedig 25.817.667,-Ft-ot fordíthattunk.

A 115 fős keretet igyekeztünk kihasználni, de a tavalyi évben már megindult munkaerő mozgás észrevehetően folytatódott, a keretet nem tudtuk feltölteni, sőt 2019. januárjára mindössze 80 fő volt közfoglalkoztatásban. Öröm az, ha sikerül elhelyezkednie az embereknek, hiszen jelentősen magasabb bérezést kap a képzettebb, szakmai képesítéssel rendelkező munkaerő a környékbeli városokban, Orosházán, Békéscsabán. Öröm és siker nekünk is, nem csak a foglalkoztatottaknak. Azonban a szakember hiány észrevehető a közfoglalkoztatási program munkavégzéseinek során, egyes közfoglalkoztatásban vállalt feladatok teljesítése kisebb zökkenőkkel zajlott.

Mindezek ellenére a 2018-as közfoglalkoztatási program a várt eredményeket hozta, a tervezett célokat meg tudtuk valósítani. Tevékenységeink a mezőgazdaság (növénytermesztés és állattartás), a helyi sajátosságokra épülő foglalkozások (seprűkötés, szőnyegszövés, kerítés drótfonat készítés, gyeprács és betonelem készítés, brikett gyártás), a karbantartó csoport munkája (utak, járdák, gépek-berendezések), a közterület tisztán- és karbantartása voltak. Városunk jellegzetes alföldi település, fontosak a helyi értéket létrehozó kézműves mesterek. Szempont, hogy az általuk készített tárgyak piacra kerüljenek, termékké váljanak (seprű, szőnyeg, stb.).

**A 2018-es év gazdálkodásának főbb adatai a következők:**

***Mezőgazdasági tevékenységek***

***Növénytermesztés:***

Orosháza 0738/18 2,1436 ha őszi búza

Orosháza 0739/40 2,9773 ha őszi búza

Orosháza 0739/67 1,6590 ha őszi búza

Csorvás 053/1 4,9706 ha kertészeti kultúra, kukorica

Csorvás 0105/52-53 0,7464 ha őszi búza

Csorvás 047/25 4,2537 ha olajretek

Csorvás belterület 0,2922 ha kertészeti kultúra

Csorvás 0134/ 11 2,0000 ha energiafű (ültetvény feltörve)

Csorvás 0134/11 4,6800 ha seprű cirok

Csorvás 0134/11 1,7800 ha kender

**Összesen: 25,5028 ha**

***Állattartás:***

1 db anyakoca (záró állomány: 1 db)

8 db hízósertés (záró állomány: 0 db)

600 db baromfi (záró állomány: 15 db)

3 db birka (záró állomány: 3 db)

**Értékesítésből származó főbb bevételek**

-őszi búza 1.138.076,-Ft

-kukorica 1.577.764,-Ft

-kertészeti kultúra 283.360,-Ft

-cirok 1.524.475,-Ft

-baromfi értékesítés 429.823,-Ft

-tojás 8.000,-Ft

-sertés értékesítés 140.620,-Ft

**2018. december 31-i készletértékek**

-biobrikett 101.360,-Ft

-drót (több féle méret) 800.679,-Ft

-térkő, járdalap (több féle) 624.094,-Ft

-beton oszlop (több féle) 58.080,-Ft

-seprű (több féle méret) 68.750,-Ft

-szőnyeg (több féle méret) 35.728,-Ft

***Termelés, előállítás során felmerült, közfoglalkoztatásban elszámolt közvetlen költségek:***

Munka- és védőruházat, védőital 2.795.192,-Ft

Növénytermesztés, kertészet (anyagktg.) 1.332.519,-Ft

Állattartás (anyagktg.) 607.550,-Ft

Értékteremtő foglalkozások anyagszükséglete 908.149,-Ft

Karbantartó munkákhoz anyag, alkatrész 217.699,-Ft

Építőanyagok, fa-fűrészáru 5.281.157,-Ft

Üzem- és kenőanyag 1.419.393,-Ft

Aszfalt 4.572.000,-Ft

Eszközök, szerszámok 1.766.757,-Ft

Díszfacsemete 345.440,-Ft

***A 2018-as évben az alábbi kis-értékű eszközöket vásároltuk***:

dekopír fűrész 1 db 60.900,-Ft

benzines fűkasza 1 db 69.900,-Ft

karos ágvágó, teleszkópos 10 db 113.030,-Ft

CO hegesztő, pisztollyal , reduktorral 1 db 246.863,-Ft

sarokcsiszoló 2 db 45.800,-Ft

ütvefűró 1 db 49.900,-Ft

inverteres hegesztőgép 1 db 46.619,-Ft

akkus csavarbehajtó 1 db 104.899,-Ft

vésőkalapács 1 db 179.901,-Ft

fúrógép 1 db 52.901,-Ft

keverőgép tartozékokkal 1 db 99.157,-Ft

benzinmotoros ágvágó 1 db 150.001,-Ft

betonkeverő 1 db 177.900,-Ft

vizes csempevágógép 1 db 95.250,-Ft

varrógép (szövödébe) 1 db 86.157,-Ft

**A 2018-as év közfoglalkoztatási program létszám megoszlása végzett tevékenység szerint:**

-kertészet, növénytermesztés 20-30 fő

-állattartás 2-4 fő

-biobrikett gyártás 2-3 fő

-egyéb betonelemek gyártása 4-6 fő

-seprűkötés 4-6 fő

-drótfonás 3 fő

-rongyszőnyeg szövése 4 fő

-utak karbantartása, rendezvények lebonyolításában részvétel, parkok, temetők, közterületek karbantartása, utcai hulladékbegyűjtés, járdaépítés stb. változó létszámmal, feladat függvényében.

**Tisztelt Képviselő-testület!**

A 2018-as évről összességében elmondható, hogy a közfoglalkoztatási program az elvárásoknak megfelelően teljesítette feladatát. Eredményesen zártuk az évet, mely egyebek mellett annak is köszönhető, hogy az alapberuházások minden tevékenység tekintetében korábban megtörténtek (eszközbeszerzések, tároló- és gyártó színek kialakítása, kertészetben támrendszer és öntözés kialakítása, állattartó létesítmények megléte, stb.), így ezek fenntartásával illetve fejlesztésével tartható volt a megszokott előállítás, termelés. A szakember hiány okozott fennakadásokat, de lényegében szinte minden közfoglalkoztatásra tervezett és vállalt feladat megvalósult. Természetesen ebben az eredményben fontos tényező az is, hogy a bér és járulék költségek sem terhelik az Önkormányzatot, a támogatott dologi kiadások mellett.

A cirok jelentős része saját felhasználásra kerül, a seprűkötés alapanyagaként. A gabonafélék közepes termést hoztak, de a bérelt földjeink távolsága csak a gabonatermesztést teszi gazdaságossá. Az NFA-tól használatra kapott földterületek szerződése lejárt 2018-ban, a betakarításokat követően azokat a továbbiakban nem használja az Önkormányzat, a növénytermesztést saját területeken végezzük.

A közfoglalkoztatottak hozzáállása az elvárásoknak megfelelő volt, lelkiismeretesen elvégezték a rájuk bízott feladatot. Ez is hozzásegített egy eredményes év lezárásához.

A közfoglalkoztatásban keletkezett eredményt vissza kell forgatnunk a közfoglalkoztatásba, ezért 2018. év végén beszereztünk egy pótkocsira szerelhető, VD 440/25 típusú lombszívó berendezést 1.498.600,-Ft bruttó áron. Ez egy négyütemű, léghűtéses, 6 késes, 165 kg-os eszköz, mely nem csak felszívja, hanem a beépített törőlapát segítségével aprítja is a hulladékot.

**A 2019/2020. évi közfoglalkoztatásról elöljáróban:**

A tervezéseket gyors ütemben kellett végre hajtani, bizonyos megváltozott feltételek mellett. Kisebb létszámmal (80 fő) terveztünk a korábbi évekhez képezt, hiszen szerencsére jelentős számban tudtak munkahelyeken elhelyezkedni a környező településeken a korábbi foglalkoztatottjaink. A létszám csökkenéssel arányosan kevesebb lehet csak a dologi kiadásunk is, maximum a bér-járulék költség 10%-a az értékteremtő foglalkoztatásnál és 5%-a a hagyományos hosszabb időtartamú foglalkoztatás esetében.

Az idei évben a kertészet hangsúlyos szerepet kap a belterületi utak állapotjavítása mellett. Természetesen folytatódnak a megszokott tevékenységek (seprűkötés, szőnyegszövés, kerítés drótfonat készítés, stb.), közterületeink tisztaságára és rendezettségére továbbra is ugyan úgy gondot fordítunk. Az intézmények karbantartása továbbra is feladatunk, akárcsak a rendezvényekkel kapcsolatos műszaki feladatok.

Idei évben is kívánunk beszerezni szerszámokat, eszközöket, de a felhalmozás elkerülése érdekében csak olyanokat, amelyek feltétlenül szükségesek.

2019/2020. évre tervezett költségvetés már a Foglalkoztatási Osztályon van, idén már feléjük is mindent elektronikusan kell küldeni. Várjuk a támogató döntést, hogy aláírásra kerüljön a Támogatási Szerződés.

Megnevezés értékteremtő fogl. hagyományos fogl.

bruttó ktg. bruttó ktg.

Munka- és védőeszköz, védőital: 1.505.331,-Ft 542.798,-Ft

Működési célú anyagktg. 4.590.765,-Ft 0,-Ft

Egyéb működési célú

 anyagktg. (gép, berend.,) 861.314,-Ft 0,-Ft

**Összesen: 6.957.410,-Ft 542.798,-Ft**

**Kérem a Tisztelt Képviselő-testületet, hogy fentieket vitassák meg, előterjesztésemet fogadják el.**

Csorvás, 2019. február 22.

Baráth Lajos

polgármester